સ્થાનિક રહેવાસીઓએ તેમની માગણી સંદર્ભમાં કહ્યું હતું કે ‘આ ફેરિયાઓને લીધે આ વિસ્તારની ગટરો પણ સમયે-સમયે સાફ થતી નથી જેના કારણે કચરાથી ગટરો ભરાઈ જાય છે અને ગમે ત્યારે રોડ પર ઊભરાતી રહે છે. સુધરાઈએ સ્વચ્છ ભારત અભિયાન અંતર્ગત આ વિસ્તારની ગટરો સાફ રહે અને ફેરિયાઓ રાતના રોડ સાફ કરીને જાય એના માટે કાર્યવાહી કરવી જોઈએ. હમણાં થોડા સમય પહેલાં મિડ-ડે ન્બ્ઘ્ખ્ન્ના માધ્યમથી સ્ટેશન રોડ પરના ફેરિયાઓ સામે ગંદકીના મુદ્દે અવાજ ઉઠાવવામાં આવ્યો હતો. આમ છતાં સ્ટેશન રોડ અને આસપાસના વિસ્તારોમાં તસુભર ફરક પડ્યો નથી જેની સામે સૌએ જાગરૂક થવાની જરૂર છે.’